
PREAMBUL 


Cel de-al doilea număr al revistei Muzica din acest an se preocupă în 
proporţie majoritară de muzica contemporană și cu precădere, de cea 
românească, iar perspectivele sunt diverse și invită cititorul să exploreze o gamă 
largă de noţiuni atractiv enunțate și bine documentate. 

Primul studiu este dedicat lui Xenakis și concepţiei sale asupra 
creativităţii și noţiunii de emergentd, indicând apariţia unor noi fenomene, 
structuri sau realităţi, care poate fi slabă (cu cauze partial explicabile) sau tare / 
puternică (cu cauze total inexplicabile) și poate fi determinată sau provocată 
prin diverse procedee, explicate aici de autorul studiului, Mihu Iliescu. 

În continuare, Oleg Garaz propune o incursiune în perioada 1946-1968, 
pe care o identifică drept „al treilea modernism muzical”. Acest prim „episod” al 
studiului face referire la serialismul integral și parcursul către masă sonoră, 
luând în discuţie „aglomeraţia conceptuală” a aceastei perioade, cu focusare 
asupra principiilor conducătoare din muzicile lui Boulez, Xenakis și Ligeti. 

Interviul cu doamna Lavinia Coman, pianistă și profesoară cu 
consistente preocupări muzicologice, vine în fata cititorilor cu amintiri din 
vremuri mai vechi și mai noi și aduce în lumină aspecte ale formării sale 
profesionale instrumentale, ale condiţiilor necesare acestui proces deseori 
anevoios, dar și ipostaza domniei sale de critic al fenomenului sonor, păstrând 
mereu în minte experienţa proprie a scenei. 

La rubrica Sinteze, Despina Petecel Theodoru realizează o privire 
retrospectiv-sintetică asupra simpozioanelor anuale dedicate exclusiv muzicii 
românești, sub genericul Zwichen Zeiten / Între timpuri, iniţiate și coordonate de 
compozitoarea Violeta Dinescu în perioada 2006-2021 la Universitatea „Carl von 
Ossietzky” din Oldenburg. Acest material este un tribut binemeritat adus 
eforturilor organizatorice ale Violetei Dinescu și modului în care a conturat 
imaginea culturală românească peste hotare. 

Recenzia realizată de Carmen Stoianov asupra remarcabilelor volume de 
memorii ale lui Octavian Lazăr Cosma scoate în evidenţă detaliile absolut 
impresionante din viaţa personală a acestui reputat muzicolog român, aflat 
acum la vârsta de 90 de ani. Cristina Suteu trece în revistă lucrări reprezentative 
aparținând compozitorilor Șerban Marcu, Tudor Feraru, Răzvan Metea, Ciprian 
Gabriel Pop, Matei Pop și Cristian Bence-Muk incluse pe CD-ul recent apărut în 
seria  Antologiei Muzicii Românești, care prezintă compozitori clujeni 
contemporani din generaţia '76-'80 și evidențiază elemente de stil și limbaj 
specifice muzicii românești actuale în context muzical universal. 

The second issue of this year's Muzica Magazine is mostly concerned 
with contemporary music, especially Romanian music, and the perspectives are 
diverse, inviting the reader to explore a wide range of attractively stated and 
well-researched notions. 

The first study is dedicated to Xenakis and his concept of creativity and 
the notion of emergence, indicating the occurence of new phenomena, 
structures or realities, which can be weak (with partially explicable causes) or 
strong (with totally inexplicable causes) and can be determined or provoked by 
various processes, explained here by the author of the study, Mihu Iliescu. 

Next, Oleg Garaz proposes a foray into the period 1946-1968, which he 
identifies as "the third musical modernism". This first "episode" of the study 
refers to integral serialism and the journey towards the sound mass, taking into 
account the "conceptual agglomeration" of this period, with a focus on the 
guiding principles in the music of Boulez, Xenakis and Ligeti. 

The interview with Lavinia Coman, a pianist and teacher with a strong 
musicological background, comes to the readers with memories of old and new 
times and brings to light aspects of her professional instrumental training, the 
conditions necessary for this often arduous process, but also her position as a 
critic of the sound phenomenon, always keeping in mind her own experience of 
the scene. 

In the Syntheses section, Despina Petecel Theodoru takes a 
retrospective-synthetic look at the annual symposia dedicated exclusively to 
Romanian music, under the title Zwichen Zeiten / Between Times, initiated and 
coordinated by the composer Violeta Dinescu between 2006 and 2021 at the 
„Carl von Ossietzky” University in Oldenburg. This material is a well-deserved 
tribute to Violeta Dinescu's organisational efforts and the way she has shaped 
the Romanian cultural image abroad. 

Carmen Stoianov's review of Octavian Lazăr Cosma's remarkable 
volumes of memoirs highlights the absolutely impressive details of the personal 
life of this renowned Romanian musicologist, now in his 90s. Cristina Suteu 
reviews representative works by composers Serban Marcu, Tudor Feraru, 
Razvan Metea, Ciprian Gabriel Pop, Matei Pop and Cristian Bence-Muk included 
on the recently released CD in the series Romanian Music Anthology, which 
presents contemporary composers from Cluj from the generation ’76-’80 and 
highlights elements of style and language specific to current Romanian music in 
a universal musical context. 

